অয়ন মুখার্জি

অয়ন মুখার্জি (জন্ম ১৫ই আগস্ট ১৯৮৩) চলচ্চিত্রের বিশিষ্ট মুখার্জি-সমর্থ পরিবার থেকে একজন ভারতীয় চলচ্চিত্র পরিচালক। মুখার্জি ২৬ বছর বয়সে আধুনিক যুগের কৌতুক চলচ্চিত্র ওয়েক আপ সিড (২০০৯) পরিচালনার মাধ্যমে চলচ্চিত্র জগতে আত্মপ্রকাশ করেছিলেন, এটির প্রযোজনা করেছিলেন করণ জোহর। চলচ্চিত্রটি মুক্তি পাওয়ার পর এটি শক্তিশালী পর্যালোচনার মুখোমুখি হয়েছিল। ২০১৩ সালে তাঁর পরের মুক্তিপ্রাপ্ত রোমান্টিক কৌতুক চলচ্চিত্র, ইয়ে জওয়ানি হ্যায় দিওয়ানি সেই বছরের অন্যতম একটি সর্বাধিক-উপার্জনকারী হিন্দি চলচ্চিত্রের ছিল। তাঁকে রণবীর কাপুরের সবচেয়ে কাছের বন্ধু বলা হয় এবং তিনি একটি সাক্ষাৎকারে বলেওছিলেন যে কাপুর তাঁর কাছে "আবেশের মত কিছু" একটা হয়ে গেছেন। মুখার্জি, পশ্চিমবঙ্গের কলকাতায় একটি বাঙালি পরিবারে জন্মগ্রহণ করেছিলেন। তিনি বাঙালি চলচ্চিত্র অভিনেতা দেব মুখোপাধ্যায়ের পুত্র। তাঁর দাদু, শশধর মুখার্জি একজন চলচ্চিত্র প্রযোজক যিনি ফিল্মিস্তান স্টুডিওর অন্যতম প্রতিষ্ঠাতা এবং অংশীদার ছিলেন। পরে, শশধর মুখোপাধ্যায় মুম্বই তে ফিল্মালয় স্টুডিও স্থাপন করেছিলেন, এবং দিল দেকে দেখো (১৯৫৯), লাভ ইন সিমলা (১৯৬০), এক মুসাফির এক হাসিনা(১৯৬২) এবং লীডার (১৯৬৪) চলচ্চিত্র প্রযোজনা করেছিলেন। স্টুডিওটি এখনও তাঁর বর্ধিত পরিবার পরিচালনা করে। তিনি জয় মুখার্জির ভাগ্নে, কাজল, তানিশা মুখার্জি এবং রানী মুখার্জীর সম্পর্কিত ভাই এবং বৃহত্তর মুখার্জি-সমর্থ পরিবারের একটি অংশ। মুখার্জি জমনাভাই নরসী স্কুল থেকে পড়াশোনা করেছেন। পরে তিনি রাজীব গান্ধী ইনস্টিটিউট অফ টেকনোলজিতে ভর্তি হন তবে স্বদেশে সহকারী পরিচালক হওয়ার জন্য প্রথম বছরেই কলেজ ছেড়ে দেন। মুখার্জি ২০০৪ সালে মুক্তিপ্রাপ্ত ছবিতে স্বদেশ ছবিতে তাঁর ভগিনীপতি আশুতোষ গোয়ারিকারের সহকারী হিসাবে তাঁর কর্ম জীবন শুরু করেছিলেন, এবং পরে জোহরের কভি আলবিদা না কেহনা তে কাজ করেন। চলচ্চিত্র নির্মাণ থেকে স্বল্প বিরতি নেওয়ার পরে, মুখার্জি ওয়েক আপ সিড এর চিত্রনাট্য লিখে জোহরকে দেখান। জোহর সিদ্ধান্ত নিয়েছিলেন এটি থেকে একটি চলচ্চিত্র হওয়া উচিত ছবিতে কঙ্কনা সেন শর্মা এবং রণবীর কাপুর প্রধান চরিত্রে অভিনয় করেছিলেন। ছবিটি বাণিজ্যিক সাফল্য এবং ইতিবাচক সমালোচনা পায়। মুখার্জির পরবর্তী ছবি করণ জোহরের ধর্ম প্রোডাকশনের পতাকার নিচে ইয়ে জওয়ানি হ্যায় দিওয়ানি। এর মুখ্য ভূমিকায় ছিলেন দীপিকা পাড়ুকোন এবং রণবীর কাপুর। এটি ব্যাপক বাণিজ্যিক সাফল্য লাভ করে। ছবিটি বক্স অফিসে মাত্র ৭ দিনের মধ্যে ১  বিলিয়ন টাকা আয় করে। এটি সর্বকালের চতুর্থ সর্বোচ্চ আয়ের ভারতীয় সিনেমা ছিল। বর্তমানে, মুখার্জি তাঁর পরবর্তী ছবি নিয়ে কাজ করছেন, এটি ব্রহ্মাস্ত্র শীর্ষক একটি সুপারহিরো ট্রিলজি, অমিতাভ বচ্চন, রণবীর কাপুর, আলিয়া ভাট, মৌনী রায়, এবং আক্কিনেনি নাগার্জুনা এতে অভিনয় করেছেন। যদিও মুখার্জি একটি বাঙালি পরিবারের সন্তান, তিনি বলেছিলেন যে তিনি কখনও বাংলা চলচ্চিত্র নির্মাণ করবেন না কারণ এটি অনেক মানুষের কাছে পৌঁছায় না। "Wake Up Sid wows critics and masses alike!"। Hindustan Times। ২৮ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৯।  Taran Adarsh (৩ অক্টোবর ২০০৯)। "B.O. update: 'Wake Up Sid', 'Do Knot Disturb' bring cheer"। Bollywood Hungama। ১২ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০০৯।  Ruhani, Faheem। "Ranbir has become my muse, says Ayan Mukerji"। India Today। India Today। সংগ্রহের তারিখ ১১ সেপ্টেম্বর ২০১৮।  "Ayan Mukherjee wants to remake grandpa's 'Love in Simla'"। The Times of India। ১৭ মে ২০১৩। ৫ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৩।  "Waking up Ayan"। MiD DAY। ১২ আগস্ট ২০০৯। সংগ্রহের তারিখ ১৬ জুন ২০১৩।  "In pics: Bollywood's Mukherjee-Samarth family tree"। CNN-IBN। ২৭ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৩।  "Forever young"। Time Out Mumbai। ১৫ জুন ২০১০। ১৫ জুন ২০১০ তারিখে মূল থেকে আর্কাইভ করা।  "The Pulp Prodigy"। intoday.in।  "Trade Report Wake Up Sid wows critics and masses alike!"। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১১।  Iyer, Meena (২১ সেপ্টেম্বর ২০১১)। "Deepika, Ranbir together again"। The Times of India। ২০১২-০৭-১০ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১১।  "Ranbir, Deepika share amicable equation: Ayan Mukerji"। ২৬ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১১।  "Ranbir Kapoor To Play A Superhero In Ayan Mukerji's Next"। www.filmibeat.com। ২৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৯।  "Ayan Mukerji: Would love to make a Superman film"। NDTVMovies.com।  উইকিমিডিয়া কমন্সে অয়ন মুখার্জি সংক্রান্ত মিডিয়া রয়েছে। ইন্টারনেট মুভি ডেটাবেজে অয়ন মুখার্জি (ইংরেজি) Waking up Ayan "Somewhere in Wake up Sid, are bits and pieces of my life" – Ayan Mukerji টেমপ্লেট:Ayan Mukerji